Ole Sverre Nafstad (født 20. februar 1946 i Bærum, Norge) er en norsk tidligere roer. Nafstad vandt en sølvmedalje i firer uden styrmand ved OL 1976 i Montreal. Arne Bergodd, Finn Tveter og Rolf Andreassen udgjorde bådens øvrige besætning. I finalen blev den norske båd besejret af Østtyskland, der vandt guld, mens Sovjetunionen fik bronze. Han deltog i samme disciplin ved OL 1972 i München, hvor nordmændene dog ikke nåede finalen. Nafstad vandt desuden to VM-medaljer i firer uden styrmand, en sølvmedalje ved VM 1971 i København, og en bronzemedalje ved VM 1973 i Moskva.